ઉપલેટામાં ૬ ઇંચ, મોરબીમાં ચાર ઇંચ, ભાવનગર-બોટાદમાં બે ઇંચ, પાલનપુરમાં બે, અમદાવાદમાં સવા બે ઇંચ, કડીમાં અઢી ઇંચ, મહેસાણામાં દોઢથી બે ઇંચ, સાબરકાંઠાના ભિલોડામાં ત્રણ ઇંચ, ઈડરમાં બે, હિંમતનગર, પોશીના, વડાલીમાં બે ઇંચ, અરવલ્લીના મેઘરજમાં બે ઇંચ, ઝાલાવાડમાં ૪ ઇંચ, વડોદરામાં એકથી દોઢ ઇંચ, મહુવામાં બે ઇંચ વરસાદ નોંધાયો હતો. વડોદરા અને સુરતમાં બે ઈંચ વરસાદ નોંધાયો હતો.આમોદમાં ઢાઢર નદીની પાણીની સપાટી વધતાં ૭ ગામને એલર્ટ કરાયાં હતાં. ભારે વરસાદને પગલે વાપી, ચલા, દાભેલ, છરવાડા અને ડુંગરામાં ભારે ખરાબી સર્જાઈ હતી. ઉપરવાસના વરસાદને કારણે મધુબન ડેમનું જળસ્તર વધીને ૭૬ મીટરે પહોંચી જતાં ડેમના ચાર દરવાજા બુધવારના ખોલાવામાં આવ્યા હતા. દમણની ખાડીમાં પણ જળસ્તર વધી જતાં ૭૫ ઘરોમાં પાણી પ્રવેશી ગયા હતા. વલસાડમાં આજે વરસાદ ચાલુ રહેતા ધરમપુરમાં ૪૨ અને પારડીમાં બે મિ.મી. વરસાદ નોંધાયો હતો.